Jonas Leandersson

Jonas Leandersson (født 22. januar 1990) er en svensk orienteringsløper som konkurrerer for den svenske orienteringsklubben Södertälje-Nykvarn Orientering (SNO) og det svenske landslaget.

 Karrière 
Leandersson har etablert seg som en av verdens beste orienteringsløpere. Det er først og fremst på sprintdistansen han har markert seg internasjonalt, men han er også en mann å regne med på de andre distansene i orienteringssirkuset, spesielt på stafett. Han var med på det svenske gullaget som vant stafetten i VM i Italia i 2014. Leandersson løp første etappe, mens Fredrik Johansson (nå Fredrik Bakkman) og Gustav Bergman fullførte den svenske triumfen. Individuelt ble Leandersson verdensmester da han vant sprinten i VM i Inverness i 2015. Han har tidligere blitt europamester ved to anledninger, på hjemmebane i 2012 og i Portugal i 2014. Begge gangene var det sprintdistansen Leandersson gikk til topps i.  

I VM i orientering 2017 ble Leandersson nummer fem på den individuelle sprinten. Dagen etter var han en del av det svenske laget som ble verdensmester på sprintstafett. Leandersson løp tredje etappe på vinnerlaget som ellers bestod av Lina Strand, Jerker Lysell og Helena Jansson. I VM i orientering 2018 var han igjen på det svenske sprintstafettlaget som forsvarte sin gullmedalje på distansen.

Leandersson konkurrerer også i friidrett, hvor han representerer klubben Enhörna IF.

Meritter
Verdenscupseire
Nr.DatoStedDistanse 1.    Falun  Sprint (EM) 2.    Vuokatti  Sprint 3.    Palmela  Sprint (EM) 4.    Imatra  Sprint 5.    Forres  Sprint (VM) 6.    Aarau  Sprint  7.    Praha  Sprint 

 Eksterne lenker 

 «Jonas Leandersson» hos Orientering.se

Kategori:Svenske friidrettsutøvere
Kategori:Svenske orienteringsløpere
Kategori:Verdensmestere i orientering
Kategori:Europamestere i orientering
Kategori:Personer fra Karlstad
Kategori:Deltakere for Sverige under EM i friidrett 2022
Kategori:Deltakere for Sverige under EM i friidrett 2014